Всъщност, идвайки тук днес, се обзалагам,
че никой от вас не е предполагал, че ще се вдъхновите да започнете кариера
в музикалния бизнес.
Може би още по време на тази презентация ще почувствате
такъв импулс.
Казвам се Карина и съм сериен предприемач,
корпоративен тренер, музикант и експериментатор.
Днес ще ви поканя на един бизнес концерт,
в който вие самите...
може да бъдете музикантите.
Като на един истински концерт ще поканим първо оркестъра.
Зад мен може да си го подредите, тук са струнните инструменти,
там е чело, виолончело, отзад са ударни,
имаме и духови и всъщност нашият оркестър
ще бъде нашият екип.
Ще поговорим за това какво означава да имаме индивидуален инструмент,
в това, което правим
и същевременно в заедност да създаваме истински шедьоври.
Какво означава екипът да бъде като оркестър?
Означава да не сме толкова амбициозни и да се самоизтъкваме
и да сме склонни да оставим егото за момент настрани
заради една по-голяма от нас картина.
Всъщност, както за успеха на една организация,
така и за успеха на едно музикално произведение
ключова роля има индивидуалният принос на всеки.
Така че в един оркестър и в един екип,
дори само един служител да не си върши работата,
както трябва, това се чува и дразни.
Особено ако е някое от тези, нали знаете има едни триъгълничета
в оркестъра. Ето този ако не си върши работата
е ужасно дразнещо. Така че ако приемем,
че екипът е нашият оркестър
...и в някакъв момент пък супер много държим да изпъкнем,
може би лидерската позиция е за нас.
Само, че и тук има уловка.
Истински успешният лидер е този, който прилича много повече на диригент.
Обърнал е гръб на публиката
и на суетата
и цялото му внимание е насочено към неговите хора,
към неговия екип.
Всъщност най-висшата мисия на диригента
и на лидера е да накара своите хора да изпъкнат.
Така че той нито се опитва да изземва функции,
нито се опитва да изсвири партията на някой.
Той е човекът, който задава темпото,
посочва акцентите, балансира,координира и обединява.
И всичко това, уважаеми дами и господа,
в името на нейно величество - публиката.
Всички ние се занимаваме с бизнес
или поне за мен е така, или с музика,
защото съществувате вие - нашите слушатели или нашите клиенти.
Всъщност, това което се случва е, че единствено ние,
можем да ви доставим това преживяване, тази стойност или този продукт,
който вие самите не можете да направите или създадете за себе си.
Защото в една концертна зала, доста малък процент
от хората биха могли да изсвирят това, което се случва
на сцената и така или иначе има цял оркестър,
Човекът оркестър ....
...съм аз и може би още няколко души в залата,
но като цяло не можем да направим това, което цял един оркестър може да направи за нас.
Цялото това има една съществена част, която се нарича аплодисменти.
Аплодисментите са онзи знак, който ни дава обратна връзка
че това, което сме направили е качествено,
че това, което сме направили е ценно.
И всъщност мога ли да помоля за вашите силни аплодисменти сега?
(Аплодисменти)
Благодаря ви.
Даже ще отидем още една крачка по-натам
и ще се опитаме да си представим колко различни скали
на аплодисменти може да имаме. Когато сме не особено доволни
от това, което сме получили
и когато сме супер доволни и ще ги класираме от 1 до 10.
Даже сега ще ви помогна.
Може ли да чуем какво означава да сте доволни на 1
от нещо от някакъв продукт
(няколко тихи ръкопляскания)
сега да качим на 2, (малко повече е)
после на 3, после на 4,
после на 5 Тук вече сме склонни да си го купим
още веднъж.
После на 6 и сега на 7
Тука горе долу е Apple.
После отиваме на 8, после отиваме на 9
и.... после отиваме на 10.
(бурни ръкопляскания и викове)
Прелест.
Ето за такъв музикален бизнес става дума.
Моментът, в който се случва някакво общуване,
някаква комуникация между нас и нашите клиенти,
така че ние да знаем, че това,
което правим на сцената има смисъл.
С презентация, без презентация,
няма значение. Има някаква връзка помежду ни.
Всъщност,това което аз влагам в музикален бизнес
освен тези четири метафори са още четири ключови понятия,
които могат да ви помогнат и да ви вдъхновят да погледнете
на бизнеса и живота си по друг начин.
Това, с което започваме...
...е мелодията или визията.
Понякога една толкова натрапчива мелодия в главата ви,
че не може да я оставите там, не може да не я изкарате от себе си.
По същия начин и една бизнес визия.
Понякога една идея, която искате да реализирате
и да видите в света и която не ви дава мира.
Която ви събужда в 4 часа сутринта,
както на мен ми се случва ужасно често,
за да си запишете на телефона някаква бележка,
че примерно интерфейса на еди кой си екран
трябва да бъде еди как си.
Това са неща, които всъщност ни вдъхновяват
да създадем цели симфонии, цели бизнеси
и цели огромни корпорации около една единствена визия.
Добре е тя да бъде ясна и е добре да сме склонни,
както да умрем за нея, така и да живеем за нея.
Така че, тя сама по себе си не би могла да функционира
тоест не би могла да се реализира без да я подкрепим
с обективни други структури.
Това означава в една организация да изградим
хармонични стратегии, които подкрепят тази визия.
След това работни процеси, които подкрепят стратегиите и визията.
И всъщност да създадем една такава организационна култура,
че в нея да може да зазвучи тази визия, която сме имали първоначално.
Това, което пропускаме много често е да направим точно тази връзка,
това единство, тази хармония между всички тези елементи.
Така че да дадем структурна подкрепа на нещо,
което е прекрасно и видимо е много мъничко,
за да се осъществи само.
И всичко това сложено в определен ритъм,
както и преди това някои хора споменаха, това е ритъм,
който за мен означава планиране. Означава да знаем какво е да сме навреме.
Нито да избързваме, нито да се забавяме,
а да сме точно навреме. Както е навреме,
една колежка преди мен го цитира, както е навреме сърцето.
Така че да може една организация да има пулс.
Да е жива.
Това означава да планираме, да сме наясно каква е следващата стъпка,
малко или много, и да сме в стройно темпо.
Като внимавайте, тук няма универсално темпо.
Няма такова, което за всеки един бизнес
еди какво си темпо важи.
В музиката има бавни, средни, бързи темпа
плюс страшно много уточнения към тях.
Така че вашата задача като бизнес хора
или като хора на изкуството е да намерите онова темпо,
което да отговаря по най-добрия начин на визията,
която искате да реализирате.
Тъкмо сме се научили да правим бизнес по този начин - ритмично,
планираме стратегии, чудеса, много е готино
и се появява Йохан Себастиан Бах, който вдига телефона и казва:
"Супер! Много е готино, че се развива такъв бизнес,
обаче аз мога да ти кажа, че полифонията е още по-яка."
Какво означава полифония?
Полифония означава, когато в едно и също
музикално произведение едновременно се чуват
или както ние музикантите казваме "се водят" няколко мелодични линии
или няколко гласа. Тоест това е моментът,
в който вие сте отворили един офис, развили сте една бизнес идея,
един проект и си казвате: "Може би е време да отворя още един офис
или пък е време за още една бизнес линия."
Или нещо, което искате да разшири
по някакъв начин вашия бизнес и тогава развивате такъв усет
и такова умение едновременно да поддържате няколко бизнес линии.
В моя случай, както казах
аз неслучайно съм човекът-оркестър, защото се занимавам
с адски много неща едновременно и всъщност с ясното съзнание,
че всяко едно от тях има нужда от захранване с енергия,
има нужда от планиране, има нужда от случване,
от ритъм и всичко това едновременно.
Умението, в което вие може да правите полифоничен бизнес,
аз го наричам "поливалентна бизнес интелигентност".
Аз си го представям като това да поддържате няколко нишки
и да сте човекът, който управлява няколко бизнеса,
офиси, идеи, концепции.
Това ви прави истински виртуози, поне за мен е в този смисъл.
Връщайки се обратно към голямата картина,
всъщност, общото между правенето на бизнес
и правенето на музика за мен се състои
в едно екзистенциално основно нещо.
И то е дълбоката ни нужда да творим, да се реализираме
и да се изявим по някакъв начин.
На една сцена с един червен кръг под прожектори,
защото всъщност това по някакъв начин,
независимо с какво се занимавате, стои някъде дълбоко във вас.
Аз съм сигурна.
Това, което ми се иска да ви оставя като послание
или по-скоро като посока за размисъл,
е до каква степен сте готови да започнете да възприемате себе си
като творци на бизнеса си,
на живота си. Като хора,
през които тече творческа и съзидателна енергия.
Такива, които са готови да излязат на сцената заедно с още хора,
като екип, който прилича по-скоро на оркестър.
Да открият своя музикален инструмент. Да знаят какво означава да се съобразяват
с околните така че да се случва хармония
и да следват един лидер, който има може би разчорлена коса,
пламък в очите, може да носи смокинг и диригентска палка,
може да си е забравил телефона и всякакви такива производни,
и всъщност да създава бизнес шедьоври на сцената под прожекторите,
така че да можете вие - публиката или вашите клиенти
да преживеят и получат такава стойност, каквато иначе не биха могли да си доставят
Така че да можем накрая всички тук, по света,
насам-натам, където сме,
да се радваме на един обмен. На една комуникация
и на едни аплодисменти.
Всичко това за мен се заключава в точно това - в общуването
и в обмяната.
Така че аз се надявам, че тази презентация е просто една прелюдия
към по-задълбочен разговор по темата.
За мен ще е удоволствие, защото аз не съм просто фен,
който очаква да му бъде изсвирено нещо на сцената
аз съм с работните дрехи на хората,
които са сценични работници, и съм заедно с вас,
за да можем да направим бизнес шедьоври.
Не само България се нуждае от това. Светът постоянно се нуждае от това.
Благодаря.